Oxyura maccoa

Is lacha tumadóireachta righinearrach í an Oxyura maccoa (ó an lacha mhaccoa) a fhaightear ar fud Oirthear agus Dheisceart na hAfraice. 

 Cur síos 
Mar bhaill den ghrúpa lachain raighinearraigh, is minic a fhaightear iad ag lapadáíl san uisce agus a gcuid cleití eireabaill dírithe suas.  Mar lachain thumthacha, bíonn a gcorp speisialaithe chun a bheith ina snámhóirí aclaí faoi uisce agus mar sin tréithe áirithe caillte acu a ligeann dóibh gluaiseacht go maith ar ar an talamh.  Mar thoradh air sin, bíonn a gcosa suite níos faide siar óna gcorp, rud a fhágann go mbíonn siad  mishoghluaiste agus iad ag siúl amach as an uisce.

alt=Illustration of male (left) and female (right) Maccoa ducks|clé|mion|300x300px| Lachain Maccoa fireann (ar chlé) agus baineann (ar dheis).

 Fireann 
Seasann an póraitheoir fireannach amach go soiléir lena ghob gorm cóbaltach ag síneadh amach ó cheann agus scornach dubh go hiomlán. Tá dath donnrua ar an bhrollach agus ar an droim agus is minic a bhíonn na codanna íochtaracha liathdhonn, bíonn an geadán dúdhonn, agus bíonn an t-eireaball agus na cosa dubh. Agus é ag eitilt, is féidir cleití neasbhána faoi na sciatháin agus na cleití ascaille bána den fhireannach a fheiceáil.  Tá fireannaigh nach bhfuil ag pórú an-chosúil leis na baineannaigh, seachas cúpla gnéithe: coróin níos dorcha agus leid de dhonnrua ar a dhroim.

 Baineann 
Ní bhíonn an Maccoa baineannach comh daite leis an  Maccoa fireannach. Tá gob liathdhubh uirthi le rinn gheal, aghaidh dhonn éadrom le coróin dhorcha agus leiceann stríocach, agus sceadamán neasbhán.  Tá brollach donn éadrom, droim donn níos dorcha, na codanna íochtaracha neasbhán,  troithe dubha agus cleití eireabaill dubha ag an mbaineannach freisin.

 Ógánaigh 
Mar atá i gcás go leor éan, bíonn clúmh ag lachain óga Maccoa cosúil le cinn na mbaineannach fásta. Mar sin féin, tá a gcuid cleití eireabaill níos caola agus níos gearrtha, agus tá dath donn níos dorcha ar a gcoróin. 
alt=A blue-billed duck (oxyura australis) floating in water.|clé|mion| An lacha ghormghobach ( Oxyura australis )
alt=White-headed duck (Oxyura leucocephala). Relative of the maccoa duck.|clé|mion| An lacha cheannbhán (Oxyura leucocephala)

Tagairtí

Catagóir:Oxyurinae
Catagóir:Éin na hAfraice Thoir
Catagóir:Éin Dheisceart na hAfraice
Catagóir:Éin a ndearnadh cur síos orthu in 1838
Catagóir:Tacsón ainmnithe ag Thomas Campbell Eyton